CELEX: 62010TN0404
Language: hu
Date: 2010-09-08 00:00:00
Title: T-404/10. sz. ügy: 2010. szeptember 8-án benyújtott kereset — National Lottery Commission kontra OHIM — Mediatek Italia és De Gregorio (Egy kéz ábrázolása)

4.12.2010   
            
            
               HU
            
            
               Az Európai Unió Hivatalos Lapja
            
            
               C 328/32
            
         2010. szeptember 8-án benyújtott kereset — National Lottery Commission kontra OHIM — Mediatek Italia és De Gregorio (Egy kéz ábrázolása)
   (T-404/10. sz. ügy)
   ()
   2010/C 328/55
   A keresetlevél nyelve: angol
   
      Felek
   
   
      Felperes: National Lottery Commission (London, Egyesült Királyság) (képviselő: B. Brandreth Barrister)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A többi fél a fellebbezési tanács előtti eljárásban: Mediatek Italia Srl (Nápoly, Olaszország), Giuseppe De Gregorio (Nápoly, Olaszország)
   
      Kereseti kérelmek
   
   
               —
            
            
               A Törvényszék helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának 2010. június 9-i, az R 1028/2009-1. sz. ügyben hozott határozatát;
            
         
               —
            
            
               a Törvényszék utalja vissza az ügyet a törlési osztály elé;
            
         
               —
            
            
               a Törvényszék az alperest kötelezze az eljárás költségeinek viselésére
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: Egy kezet egymást keresztező két ujjal és mosolygós arccal ábrázoló ábrás védjegy a 9., 16., 25., 28. és 41. osztályba tartozó áruk és szolgáltatások tekintetében — 4800389. sz. védjegybejelentés.
   
      A közösségi védjegy jogosultja: A felperes.
   
      A közösségi védjegy törlését kérelmező fél: A fellebbezési tanács előtti eljárásban részt vevő többi fél.
   
      A törlés iránti kérelem indokolása: A törlést kérelmező felek kérelmüket a 207/2009/EK tanácsi rendelet 53. cikke (1) bekezdésének c) pontja és 53. cikke (2) bekezdésének c) pontja szerinti viszonylagos törlési okokra alapozták.
   
      A törlési osztály határozata: A törlési osztály a védjegyet törölte.
   
      A fellebbezési tanács határozata: A fellebbezési tanács a fellebbezést elutasította.
   
      Jogalapok: A felperes azt állítja, hogy a vitatott határozat sérti a 207/2009/EK tanácsi rendelet 53. cikkének (2) bekezdését, mivel a fellebbezési tanács tévesen alkalmazta a jogot e cikk vizsgálata, valamint a tényállás vizsgálatának megközelítése során, és elmulasztotta vizsgálati jogkörének gyakorlását. A felperes úgy véli továbbá, hogy a fellebbezési tanács elmulasztotta a 207/2009/EK tanácsi rendelet 78. cikke által ráruházott teljes jogkörének gyakorlását.